Úrad vlády SR						Na rokovanie vlády SR
Sekcia hospodárskej politiky					dňa: 9.5.2002
								 k číslu: 3299/2002
                               	     k bodu: 31

								
S t a n o v i s k o
k Návrhu na schválenie prístavby Štátneho ústavu pre kontrolu liečiv v Bratislave   

I.

	Materiál predkladá minister zdravotníctva na základe rozpisu záväzných ukazovateľov štátneho rozpočtu na rok 2002. Materiál obsahuje návrh uznesenia, predkladaciu správu, správu, vyhodnotenie pripomienkového konania a návrh komuniké.

	Navrhuje sa, aby minister zdravotníctva požiadal MF SR o súhlas so začatím stavby a vykonanie rozpočtového opatrenia potrebného na zabezpečenie zdrojov na financovanie projektovej prípravy stavby z prostriedkov ŠR kapitoly MZ SR v roku 2002. Celkové náklady stavby sú vo výške 103 mil. Sk.
 
II.

Materiál obsahuje vyhodnotenie pripomienkového konania, pripomienky boli akceptované.

III.

	Štátny ústav pre kontrolu liečiv v Bratislave je súčasťou priorít zabezpečenia administratívnych potrieb súvisiacich s implementáciou práva EÚ v negociačnej kapitole Slobodný pohyb tovaru.

V roku 2002 by sa mala dokončiť projektová príprava stavby a v r. 2003 by mala začať jej realizácia – výstavba prístavby k jestvujúcej prevádzkovej budove ŠÚKL, financovaná zo ŠR kapitoly zdravotníctva.

Z á v e r : 

Návrh uznesenia vlády odporúčame schváliť až v nadväznosti na stanovisko MF SR, ktoré sa k predloženému materiálu v rámci pripomienkového konania nevyjadrilo. 

Bratislava 3.5.2002